Държавен вестник, бр. 63, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  63
Г л а в а  V
ОБЕМ НА ДЕЙНОСТИ В ЗВЕНАТА ЗА 
ИЗВЪНБОЛНИЧНА И БОЛНИЧНА НЕВРО­
ЛОГИЧНА ПОМОЩ
1. Извънболнична неврологична помощ
1.1. В амбулаторията за специализирана 
медицинска помощ по нервни болести невроло­
гът осъществява диагностично уточняване на 
заболяването и провежда адекватно лечение, 
извършва наблюдение и консултации, дава 
експертна оценка за временна нетрудоспо­
собност и изпълнява дейности по здравна 
промоция и профилактика. 
1.1.1. При спешни неврологични заболява­
ния, ако състоянието позволява, се извършва 
необходимият лабораторен минимум и ин­
струментални изследвания, имащи за задача 
да подкрепят диагнозата или да очертаят 
диференциално-диагностичните търсения, 
след което с максимална спешност пациентът 
се насочва към неврологично отделение или 
клиника на лечебно заведение за болнична 
помощ.
1.1.2. При неспешни и хронични състояния 
се извършва диагностично уточняване на забо­
ляването, което включва анамнеза, соматичен 
и неврологичен преглед, хематологично и био­
химично изследване, диференцирани лабора­
торни и инструментални изследвания: образни, 
електроенцефалография, електромиография, 
ултразвукова диагностика (невросонография), 
специализирани консултации.
1.1.3. В амбулаторията за специализирана 
медицинска помощ по нервни болести не­
врологът осъществява интердисциплинарни 
консултации по показания при неврологично 
болни със: специалист по образна диагно­
стика, офталмолог, ото-рино-ларинголог, 
неврохирург, съдов хирург, психиатър, пси­
холог, логопед, специалист по клинична 
лаборатория, имунология, ликворология, 
микробиолог, кардиолог, ехографист, педиа­
тър, инфекционист, ендокринолог, гастроенте­
ролог, нефролог, уролог, пулмолог, хематолог, 
гинеколог, хирург, специалист по ортопедия 
и травматология, генетик, специалист по 
физикална и рехабилитационна медицина.
1.1.4. При необходимост пациентът се 
насочва за хоспитализация в неврологична 
клиника или отделение на лечебно заведение 
за болнична помощ както за по-нататъшно 
диагностично уточняване, така и за провеж­
дане на съответно специфично лечение, което 
не би могло да се извършва в амбулаторни 
условия.
1.2. В амбулаторията за специализирана 
медицинска помощ по детска неврология 
детският невролог осъществява диагностично 
уточняване на заболяването и провежда адек­
ватно лечение, извършва наблюдение и кон­
султации, дава експертна оценка за временна 
нетрудоспособност и изпълнява дейности по 
здравна промоция и профилактика при деца 
от 1 месец до 18 г. 
1.2.1. При спешни детски неврологични 
заболявания, ако състоянието позволява, се 
извършва необходимият лабораторен мини­
мум и инструментални изследвания, имащи 
за задача да подкрепят диагнозата или да 
очертаят диференциално-диагностичните 
търсения, след което с максимална спешност 
пациентът се насочва към неврологично от­
деление или клиника на лечебно заведение 
за болнична помощ.
1.2.2. При неспешни и хронични състояния 
се извършва диагностично уточняване на 
заболяването, което включва анамнеза, сома­
тичен и неврологичен преглед, хематологично 
и биохимично изследване, диференцирани 
лабораторни и инструментални изследвания: 
образни, електроенцефалография, електроми­
ография, невросонография, специализирани 
консултации.
1.2.3. В амбулаторията за специализирана 
медицинска помощ по детска неврология 
детският невролог осъществява интердис­
циплинарни консултации по показания при 
неврологично болни със: специалист по об­
разна диагностика, офталмолог, специалист 
по ушно-носно-гърлени болести, неврохирург, 
детски психиатър, психолог, логопед, специа­
лист по клинична лаборатория, имунология, 
ликворология, микробиолог, кардиолог,�������
 ������
специ­
алист по ултразвукова диагностика, педиатър, 
инфекционист, детски ендокринолог, детски 
гастроентеролог, детски нефролог, детски 
уролог, детски пулмолог, детски хематолог, 
детски гинеколог, хирург, специалист по ор­
топедия и травматология, генетик, специалист 
по физикална и рехабилитационна медицина.
1.2.4. При необходимост пациентът се 
насочва за хоспитализация в детската невро­
логична клиника или отделение на лечебно 
заведение за болнична помощ както за по-
нататъшно диагностично уточняване, така 
и за провеждане на съответно специфично 
лечение, което не би могло да се извършва в 
амбулаторни условия.
1.3. В специализирания кабинет по елек­
троенцефалография, електромиография, не­
вросонология, изследване на автономната 
нервна система, на предизвикани потенциали, 
невроотология, невроофталмология, клинична 
невропсихология, клинична неврогенетика се 
съществяват високоспециализирани дейности 
съгласно глава ІV, а по постизометрична ре­
лаксация и мануална диагностика и терапия, 
екстензия, специфични кинезитерапевтични 
методи, приложими при ДЦП, съгласно ме­
дицински стандарт „Физикална и рехабили­
тационна медицина“.
2. Болнична неврологична помощ